סאדיו מאנה

סאדיו מאנה (בצרפתית: Sadio Mané; נולד ב-10 באפריל 1992 בסדהיו שבסנגל) הוא כדורגלן סנגלי המשחק בעמדת הקיצוני במועדון הכדורגל אל נאסר ובנבחרת סנגל. ב-14 בינואר 2012 ערך מאנה את הופעת הבכורה שלו במץ מליגת המשנה הצרפתית, כשנכנס כמחליף בדקה ה-75 בהפסד 0–1 לספורטינג קלוב דה בסטיה. ב-4 במאי הבקיע מאנה את שער הבכורה שלו במועדון, שער בדקה ה-82 בהפסד 2–5 לגנגאן במסגרת המחזור ה-36 בליגה. מאנה ערך 19 הופעות ליגה בעונת הבכורה שלו, ומץ ירדה ליגה בתום העונה. ב-31 באוגוסט 2012 עבר מאנה לרד בול זלצבורג מהבונדסליגה האוסטרית תמורת מחיר המוערך בכ-4 מיליון אירו. ב-15 בספטמבר ערך מאנה את הופעת הבכורה שלו במועדון, כשנכנס כמחליף בדקה ה-66 בתיקו 1–1 נגד ריד במסגרת המחזור השמיני בליגה. ב-30 בספטמבר הבקיע מאנה את שערי הבכורה שלו בליגה, צמד שערים בניצחון 3–2 על שטורם גראץ במסגרת המחזור העשירי. הוא שיחק במועדון שנתיים, בהן ערך 63 הופעות ליגה והבקיע 31 שערים. בעונתו השנייה זכתה רד בול זלצבורג באליפות אוסטריה ובגביע האוסטרי. בסוף אוגוסט 2014 הפסיק מאנה להגיע לאימוני הקבוצה, במטרה שזו תאשר לו לעבור לסאות'המפטון. ב-1 בספטמבר 2014 חתם מאנה בסאות'המפטון מהפרמייר ליג ל-4 שנים במחיר של 11.8 מיליון ליש"ט. ב-23 בספטמבר ערך מאנה את הופעת הבכורה שלו במועדון, כששיחק 72 דקות בניצחון 2–1 על ארסנל בגביע הפוטבול ליג וסחט את הפנדל שהוביל לשער הראשון של קבוצתו. ארבעה ימים לאחר מכן ערך מאנה את הופעת הבכורה שלו בפרמייר ליג, כששיחק 68 דקות בניצחון 2–1 על קווינס פארק ריינג'רס במסגרת המחזור השישי. ב-25 באוקטובר הבקיע מאנה את שער הבכורה שלו בפרמייר ליג, שער בדקה ה-33 בניצחון 1–0 על סטוק סיטי במסגרת המחזור התשיעי. ב-16 במאי 2015, במשחק נגד אסטון וילה במסגרת המחזור האחרון בפרמייר ליג, הבקיע מאנה שלושער בתוך 2 דקות ו-56 שניות וקבע שיא פרמייר ליג חדש לשלושער הכי מהיר, כשהוא שובר את שיאו של רובי פאולר מליברפול, שעמד על 4 דקות ו-33 שניות. בעונתו הראשונה במועדון ערך מאנה 30 הופעות ליגה והבקיע 10 שערים. בעונתו השנייה במועדון, עונת 2015/2016 הוא סיים את העונה כמלך השערים של סאות'המפטון, עם 15 שערים בכל המסגרות. ב-28 ביוני 2016 חתם לחמש שנים בליברפול עבור 34 מיליון אירו. דמי ההעברה הפכו אותו לשחקן האפריקאי היקר בהיסטוריה באותה תקופה. ב-14 באוגוסט ערך את הופעת הבכורה שלו בפרמייר ליג עבור האדומים, וכבש את השער הרביעי בניצחון החוץ 4–3 מול ארסנל. מאנה סיים את עונתו הראשונה במועדון עם 13 שערי ליגה. ב--9 במאי 2017 זכה מאנה בשחקן העונה של ליברפול אף על פי שהחמיץ את החלק האחרון של העונה בעקבות פציעה. ב-14 בפברואר 2018, מאנה הבקיע את השלושער הראשון שלו עבור ליברפול במהלך ניצחון 0–5 נגד פורטו בשלב שמינית גמר ליגת האלופות. בכך הוא הפך לשחק השני בתולדות המועדון שמבקיע שלושה שערים במסגרת תחרות זו. (יחד עם יוסי בניון) מאוחר יותר, עם שער בניצחון 3: 0 על בורנמות' ב-14 באפריל, היה זה השער ה-44 של מאנה בפריימר ליג ובכך הוא עקף את השיא של דמבה בה שעמד על 43 שערים, והפך לסנגלי בעל ההצלחה הגדולה ביותר בתולדות הפרמייר ליג. ב-26 במאי 2018 הבקיע את שערה היחידי של ליברפול בגמר ליגת האלופות, בהפסד 1–3 לריאל מדריד, בכך הוא הפך גם לשחקן הסנגלי הראשון שמבקיע שער בגמר התחרות. כמו כן, עם כיבוש השער בגמר, היה זה השער העשירי שלו בקמפיין זה באותה השנה ובכך הפכה ליברפול לקבוצה השלישית בהיסטוריה ששלושה שחקנים שונים שלה כובשים 10 שערים ויותר בעונה אחת בתחרות (יחד עם רוברטו פירמינו ומוחמד סלאח). ב־22 בנובמבר 2018 חתם מאנה על חוזה ארוך טווח במועדון. ב-10 במרץ 2019, מאנה כבש פעמיים בניצחון 2–4 על ברנלי, כאשר השני שבהם היה ה-50 שלו עבור ליברפול. במשחק זה הוא הפך לשחקן ליברפול החמישי שכבש בשש הופעות פרמייר ליג ביתיות ברציפות אחרי מייקל אואן, פרננדו טורס, לואיס אלברטו סוארז ומוחמד סלאח. בחודש שלאחר מכן הוא שבר עוד אחד מהשיאים שלו כאשר הבקיע את אחד משערי הקבוצה בניצחונה 1–2 על פולהאם עם שערו ה-17 בעונה זו והפך לסנגלי עם הכי הרבה שערי ליגה בעונה אחת בליגה. (שיא שהיה שייך גם כן לדמבה בה עם 16 שערים) את עונת 2018/2019 סיים כמלך שערי הליגה האנגלית עם 22 כיבושים, הוא חלק תואר זה עם מוחמד סלאח ופייר-אמריק אובאמיינג. מאנה היה גורם משמעותי בסיום של ליברפול במקום השני בליגה האנגלית ובזכייתה בליגת האלופות, כאשר כבש בליגת האלופות ארבעה שערים ובישל שלושה נוספים, כאשר במשחק הגמר הוא סוחט בעיטת עונשין מ-11 מטרים 24 שניות בלבד מפתיחת המשחק. ב-14 באוגוסט 2019, מאנה כבש פעמיים במשחק הסופר קאפ האירופי נגד צ'לסי משחק בו ליברפול ניצחה 5–4 בפנדלים לאחר שהמשחק הסתיים בתוצאה 2-2 אחרי 120 דקות. מאנה נבחר למצטיין המשחק. חודש בדיוק לאחר מכן, הוא כבש שוב פעמיים בניצחון 1–3 על ניוקאסל יונייטד, במשחק זה הוא סגר 50 משחקים ללא הפסד באצטדיון אנפילד, שיא ליגה של כל שחקן באצטדיון מסוים. (כולל כשחקן סאות' המפטון). ב-5 באוקטובר, בהופעתו המאה במועדון, כבש את שערו ה-50 במועדון בניצחון קבוצתו 1–2 על לסטר סיטי. ב־21 באוקטובר, מאנה היה אחד מתוך שלושים שחקנים המועמדים לזכייה בפרס כדור הזהב לשנת 2019, ב-2 בדצמבר הוא זכה במקום הרביעי, אחרי ליונל מסי, כריסטיאנו רונאלדו וחברו לקבוצה וירג'יל ואן דייק. בהמשך אותו חודש, ליברפול זכתה בגביע העולם למועדונים של פיפ"א 2019, כאשר מאנה מבשל את שער הניצחון לרוברטו פירמינו במשחק גמר נגד פלמנגו הברזילאית. באותה העונה, עונת 2019/2020, זכה עם הקבוצה גם באליפות אנגליה, כאשר מאנה תורם 18 שערים ושבעה בישולים. ב-7 בינואר 2020, מאנה נבחר לכדורגלן השנה באפריקה, הוא הסנגלי השני אחרי אל חג'י דיוף שזכה בפרס זה. ב-22 ביוני 2022 מאנה חתם לשלוש שנים בבאיירן מינכן תמורת 32 מיליון יורו. בהופעת הבכורה בקבוצה ב-30 ביולי כבש שער בכורה בניצחון 3–5 על ר.ב. לייפציג בסופר קאפ הגרמני. גם בהופעת הבכורה בבונדסליגה, שישה ימים מאוחר יותר, כבש מאנה שער בהופעת הבכורה, בניצחון 1–6 על איינטרכט פרנקפורט. ב-1 באוגוסט 2023 חתם לשלוש שנים באל נאסר מליגת העל הסעודית, תמורת 40 מיליון אירו. מאנה החל לשחק בנבחרת סנגל בשנת 2012, באותה שנה שיחק עם נבחרתו באולימפיאדת 2012. מאנה הוא שיאן השערים בנבחרת סנגל בכל הזמנים. הופיע במדי נבחרתו במונדיאל 2018 בהופעתה השנייה אי פעם בתחרות. הוא הבקיע שער בתיקו 2-2 של סנגל נגד נבחרת יפן, סנגל ומאנה הודחו בשלב הבתים. הופיע במדי נבחרתו ב-2015, 2017 ו-2019 כאשר באחרונה הגיע עם נבחרתו עד משחק הגמר, שם הפסיד לאלג'יריה בתוצאה 0–1. הוא נבחר להרכב מצטייני הטורניר. בגביע אפריקה לאומות 2021 זכתה סנגל לראשונה בתולדותיה בגביע כשמאנה כובש את הפנדל המכריע בדו-קרב הפנדלים מול מצרים. הוא מדורג חמישי בכמות הבקעת השערים במדים הלאומיים ושמיני בכמות ההופעות בנבחרת. נכלל בסגל נבחרת סנגל לטורניר מונדיאל 2022, אך נגרע מהסגל מספר ימים לפני פתיחת הטורניר בשל פציעה. נכלל בסגל נבחרת סנגל לטורניר גביע אפריקה לאומות 2023. מאנה החל בקריירת כדורגל על אף שאביו אסר עליו לשחק כדורגל בילדותו. הוא מוסלמי אדוק, ועל כן הוא נראה משתחווה ומתפלל לפני תחילת משחקים וכשהוא חוגג כיבוש שערים. נכון ל-31 ביולי 2023 נכון ל-31 ביולי 2023 רד בול זלצבורג אליפות אוסטריה: 2013/2014 הגביע האוסטרי: 2013/2014 ליברפול אליפות אנגליה: 2019/2020 ליגת האלופות: 2018/2019 הסופר קאפ האירופי: 2019 גביע העולם למועדונים: 2019 גביע הליגה האנגלי: 2021/2022 גביע אנגלי: 2021/2022 באיירן מינכן הסופר קאפ הגרמני: 2022 אליפות גרמניה: 2022/2023 אל נאסר גביע האלופות הערבי: 2023 נבחרת סנגל גביע אפריקה לאומות: 2021 נבחרת השנה של אופ"א: 2018/2019 מלך שערי הליגה האנגלית: 2018/2019 (יחד עם מוחמד סלאח ופייר-אמריק אובאמיינג) כדורגלן השנה באפריקה: 2019 נבחרת השנה באפריקה (4): 2015, 2016, 2018, 2019 פרס סוקרטס: 2022 מדיה וקבצים בנושא סאדיו מאנה בוויקישיתוף סאדיו מאנה, ברשת החברתית פייסבוק סאדיו מאנה, ברשת החברתית אקס (טוויטר) סאדיו מאנה, ברשת החברתית אינסטגרם סאדיו מאנה, באתר Transfermarkt סאדיו מאנה, באתר Soccerway סאדיו מאנה, באתר BDFutbol סאדיו מאנה, באתר WorldFootball.net סאדיו מאנה, באתר National Football Teams סאדיו מאנה, באתר FootballDatabase.eu סאדיו מאנה, באתר ESPN מיכאל יוכין‏, זהב טהור, באתר וואלה, 3 בנובמבר 2019 מיכאל יוכין‏, סנוקרת לתדמית: העונה העגומה של סאדיו מאנה בבאיירן מבשרת על שקיעתו, באתר וואלה, 15 באפריל 2023 Skandal um Sadio Mané vor Malmö-Spiel, weltfussball.at (בגרמנית) "Southampton sign £10m forward Sadio Mane & Toby Alderweireld". BBC Sport (באנגלית בריטית). 1 בספטמבר 2014. נבדק ב-2020-06-07. {{cite news}}: (עזרה) Association, Press (16 במאי 2015). "Southampton 6-1 Aston Villa | Premier League match report". The Observer (באנגלית בריטית). ISSN 0029-7712. נבדק ב-2020-06-07. {{cite news}}: (עזרה) "Sadio Mane: Liverpool complete £34m signing of Southampton forward". BBC Sport (באנגלית בריטית). 28 ביוני 2016. נבדק ב-2020-06-07. {{cite news}}: (עזרה) Records, special nights and new stars - the story of Liverpool's 2018, Liverpool FC Sadio Mane makes Premier League history with latest Liverpool goal | Goal.com, www.goal.com Sadio Mane makes Champions League history for Liverpool alongside other 'Fab Three' members Mohamed Salah and Roberto Firmino | Goal.com, www.goal.com "Sadio Mane: Senegal forward agrees new long-term Liverpool deal". BBC Sport (באנגלית בריטית). 2018-11-22. נבדק ב-2020-06-07. Sadio Mane reaches Liverpool milestone with brace against Burnley | Goal.com, www.goal.com Liverpool news: Sadio Mane breaks Premier League record as hot streak continues | Goal.com, www.goal.com Sadio Mane reaches unbeaten Premier League landmark at Anfield, Liverpool FC "Liverpool win Premier League: Reds' 30-year wait for top-flight title ends". BBC Sport (באנגלית בריטית). 2020-06-25. נבדק ב-2020-07-28. Aarons, Ed (7 בינואר 2020). "Liverpool's Sadio Mané named African Footballer of the Year for first time". The Guardian (באנגלית בריטית). ISSN 0261-3077. נבדק ב-2020-06-07. {{cite news}}: (עזרה) רשמי: סאדיו מאנה חתם בבאיירן מינכן, באתר ערוץ הספורט, 23 ביוני 2022 ‏החבר החדש של רונאלדו: סאדיו מאנה חתם באל נאסר, באתר ספורט1, 1 באוגוסט 2023 Caf Announces 2019 Africa Cup Of Nations Team of The Tournament, Soccer Laduma, ‏21 ביולי 2019 Aliou Cisse dévoile les 26 Lions pour Qatar, באתר הרשמי של התאחדות הכדורגל הסנגלית, 11 בנובמבר 2022 (בצרפתית) Mondial 2022: Sadio Mané finalement out, באתר הרשמי של התאחדות הכדורגל הסנגלית, 17 בנובמבר 2022 (בצרפתית) La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית) RMC SPORT, VIDEO: Sadio Mané révèle que son père lui interdisait de jouer au foot, RMC SPORT (בצרפתית) James Pearce, Sadio Mane: The little man with a big heart who has fuelled Liverpool title push, liverpoolecho, ‏20 בדצמבר 2016